



**Szakmai beszámoló**

**HAT-19-02-0031**

**Együttműködés középiskolák között**

**Ökoturizmus- kulturális és természeti értékőrzés című pályázat**

Iskolánk, a Dunaújvárosi SzC Szabolcs Vezér Technikuma 2019.04.08-án 4.480.000 Ft-ot nyert a Ökoturizmus- kulturális és természeti értékőrzés című pályázat megvalósítására a Bethlen Gábor Alapkezelő Által kiírt Határtalanul 2019 Együttműködés középiskolák között pályázaton.

A pályázat a pandémia, illetve az ezt követő áremelkedések, pénzügyi válság miatt csak félig tudott megvalósulni. Így az elnyert 4.480.000 forintból a magyarországi utazásra szánt összegről, 2.199.809-ról le kellett mondanunk.

Terveink szerint a pályázat megvalósításában 22 magyarországi és 22 erdélyi tanuló vett volna részt egy külhoni utazáson és egy magyarországi utazáson 2-2 pedagógussal. 44 tanulóval és 4 pedagógussal az első, külhoni utazás valósult meg.

Pályázat oktatási- nevelési célja a turisztika ágazati képzésben résztvevő tanulóink turizmus rendszere tantárgy keretében tanult, turizmus formái ismeretanyagának gyakorlatközpontú feldolgozása, továbbá kultúrtörténeti, turisztikai, turisztikaföldrajzi ismereteinek mélyítése; élő hagyományok szokások, természeti kincsek tanulmányozása autentikus környezetben. Partnerünk a szovátai Domokos Kázmér Gimnázium és Szakközépiskola 22 tanulója és 2 pedagógusa volt. A kiválasztás egyik szempontja, hogy Szováta turisztikai központ Maros megyében. Közel van Parajdhoz, Korondhoz, ahol igen jelentős a népi kultúra és a hagyományőrzés, valamint a sóra épülő gyógyturizmus. Pályázatunk fókuszában az intézményünkben turisztikai ágazati képzésben részt vevő tanulók vannak. A másik szempont, hogy a meglévő kapcsolataink révén eljutottunk ehhez az iskolához, akik szívesen vállalták a feladatot, hiszen hasonló a képzési struktúrájuk.

**Tervezett útvonal a következő volt:**

Külhoni utazás: Pusztaszabolcs-Szováta(oda-vissza)1260km, Szováta-Korond-Székelyudvarhely-Szováta-130km, Szováta-Parajd-Marosvásárhely-Szováta-190km, Szováta-Gyilkos-tó-Békási-szoros-Maroshévíz-Szováta-350km, Szováta-Torda-Toroczkó-Nagyenyed-360km

Magyarországi utazás: Szováta- Pusztaszabolcs(oda-vissza)-1260km, Pusztaszabolcs-Velence-Kápolnásnyék-Székesfehérvár-Pusztaszabolcs-105km, Pusztaszabolcs-Szentendre-Visegrád-Pusztaszabolcs-250km, Pusztaszabolcs-Budapest-Pusztaszabolcs-160km, Pusztaszabolcs-Gödöllő-Hollókő-375km

**Tervezett megtett kilométerek száma összesen:** 4440 km.

A pályázat megvalósítása a pandémia miatt teljeskörűen nem valósult meg. A pályázatot a Liceul Technológic Domonkos Kázmér/Domokos Kázmér Gimnázium és Szakközépiskolával valósítottuk meg összesen 22 magyarországi, 22 romániai tanuló részvételével. Az előkészítő szakasz és a külhoni utazás jött létre. A 2022-re elszabaduló infláció okozta áremelkedések miatt nem volt lehetséges a pályázat befejezése. . A külhoni utazás programja teljes mértékben megvalósult. Az előkészítő szakaszban vállalt tevékenyégeket végrehajtottuk.

A pályázatban **tervezetünk tematikus utat** mind a külhoni, mind a magyarországi út során. Ebből csak a külhoni utazás tematikus terve valósult meg a következő beosztásban:

|  |  |  |  |
| --- | --- | --- | --- |
| **Tantárgy** | **Téma/ Tananyagtartalom**  | **1.utazás** | **Munkaformák/ feladat** |
| **Turizmus rendszere -** **Turizmus formái** | **1.Kulturális turizmus****- hagyományőrzés turisztikai vonzereje****- kulturális rendezvények és turizmus** | 1.Ady – kastély- Csucsa | Tanulói idegenvezetés, előzetes felkészülés alapjánKözös szavalat- emlékezés Ady Endrére |
| **1.Kulturális turizmus****- hagyományőrzés turisztikai vonzereje****- kulturális rendezvények és turizmus****-népi kultúra, kézművesség turisztikai vonzereje****- egészségturizmus (forrásvíz, gyógyvíz, levendula)** | 2.Korond, Farkaslaka-Szejkefürdő- Székelyudvarhely | Tanulói idegenvezetés, előzetes felkészülés alapjánMegemlékezés – felolvasás Orbán Balázs és Tamási Áron emlékére |
| **1.Kulturális turizmus****- hagyományőrzés turisztikai vonzereje****- kulturális rendezvények és turizmus****-népi kultúra, kézművesség turisztikai vonzereje** | 3.Marosvásárhely- Kőrispatak- Nagyenyed | Tanulói idegenvezetés, előzetes felkészülés alapján |
| **1.Kulturális turizmus****- hagyományőrzés turisztikai vonzereje****- kulturális rendezvények és turizmus****-népi kultúra, kézművesség turisztikai vonzereje** |  |  |
| **2.Ökoturizmus****-Székelyföld és a Dunakanyar természeti adottságai****-földrajzi adottságai****- turisztikai és gazdasági jelentősége****- Visegrád- Szentendre régió természeti, földrajzi és gazdasági adottságai****- mindezek turisztikai jelentősége** | 4.Végig Székelyföldön körutazás – Szováta- Gyergyószentmiklós- Gyilkos tó- Békási-szoros- Borszék- Maroshévíz- Gyergyóremete- Szováta | Tanulói idegenvezetés, előzetes felkészülés alapján |
| **3.Egészségturizmus****-sóbányák története, történelmi jelentőségük, kialakulásuk, gazdasági jelentőségük, turisztikai jelentőségük** | 5. Parajd / Torda | Tanulói idegenvezetés, előzetes felkészülés alapján |
|  |  |  |

**Vállalt projekttermék:** A két iskola tanulói az utazások során szerzett ismeretek és élmények alapján Útikönyvet készítenek, amely bemutatja a turisztikai és természeti látványosságokat, a népszokásokat és hagyományokat. A két utazás látnivalóiból a tanulók fotóalbumot készítenek az útikönyv mellé. Az utazások során készített fotókból, videókból projektfilm készül, amit a Nemzeti összetartozás napján a résztvevők bemutatnak tanulótársaiknak.

A vállalt termékek a második utazás meghiúsulása miatt félbe maradtak, nem tudtak létrejönni. Vállalt termékek a 2 utazás során szerzett ismeretek és élmények alapján Útikönyv, illetve fotóalbum. A fotók alapján pedig összefoglaló projektfilm lett volna. Az első utazás során készített útikönyvbe való anyagok (szövegek és fotók) elkészültek.

**A megvalósult külhoni utazás programjának bemutatása**

**Előkészítő foglalkozás:** 2019.10.01.

Az előkészítő szakaszban előkészítő foglalkozást tartottunk, ahol a felkészítő tanárok bemutatták a projekt céljait és feladatait, az elvégzendő tevékenységeket. A tanulók megismerték a határon túli magyarok helyzetét, Szováta település sajátosságait, a térség földrajzi sokszínűségét, etnikai jellemzőit, turisztikai jelentőségét. A foglalkozáson szituációs helyzetgyakorlatokkal neveltünk toleranciára, együttműködésre, kooperációra.

**Külhoni utazás időpontja**: 2019.10.07.-2019.10.12.

**Az utazás során érintett települések:**

Pusztaszabolcs- Parajd- Szováta- Parajd- Korond- Farkaslaka-Székelyudvarhely- Szejkefürdő- Szováta- Parajd- Kőrispatak-Erdőszentgyörgy- Marosvásárhely- Szováta- Parajd- Szováta- Tordai hasadék- Torockó- Nagyenyed- Szováta- Parajd- Gyilkos- tó- Békásszoros- Békás- Borszék- Maroshévíz- Szováta- Parajd- Pusztaszabolcs

Szovátára való utazás során megtekintették Csucsán az Ady - kastélyt, közös szavalattal tisztelegtek a tanulók a költő előtt, felelevenítették munkásságát, életét. Kiselőadás keretében felelevenítették a költő életének legfontosabb állomásait, az épületegyüttes és a település Ady életében betöltött szerepét.

A 2. napon a projektmunka után megismerték a sóbányát Parajdon, illetve annak egészségturisztikai jelenőségét. Korondon kézműves hagyományokkal ismerkedtek, Farkaslakán, Szekjefürőn felolvasást tartottak Tamási Áron és Orbán Balázs emlékére. Székelyudvarhelyen történelmi sétát tettek.

A harmadik napon Marosvásárhely nevezetességeit mutatták be egymásnak, megismerkedtek a szecesszió stílusjegyeivel. A kőripataki tájházban jártak. Idegenvezetést tartottak. Marosvásárhelyen megtekintik a Kultúrpalotát, a magyarországi tanulók idegenvezetés keretében bemutatták a magyar szecessziós mozgalmat, illetve a szecesszió stílusjegyeit.

A 4. napon végigjárták Székelyföld nevezetességeit: Gyilkos- tó, Békási szoros, Borszék, Maroshévíz. A tanulók anyagot gyűjtenek az Útikönyvhöz.

5. napon: Nagyenyedet feltérképezik Jókai nyomán, illetve megtekintik a Bethlen Kollégiumot és középkori várat. Toroczkón és Tordán a természeti értékőrzés jegyében ökoturisztikai terepgyakorlaton vesznek részt, megtekintik Toroczkó természeti nevezetességeit, illetve a Tordai hasadékot. Mindeközben anyagot gyűjtenek a projekttermékek elkészítéséhez.

Az utolsó nap közös projektmunkával zárult. A tanulók rendszerezték az elkészített fotókat, élményeket. Megbeszélték a magyarországi utazás során elvégzendő további feladatokat. Az utazás során anyaggyűjtés zajlott, hogy a második utazás végén el lehessen készíteni a projekttermékeket. Erre a pandémia miatt nem került sor.

**Magyarországi utazás**

A magyarországi utazás a későbbiekben sem volt megvalósítható, az igen magas üzemanyagárak és az infláció okozta áremelkedések miatt. Így nem valósult meg az értékelő szakaszra tervezett tevékenységek sora sem.

**Kommunikáció:** A helyi városi lapban jelent meg élménybeszámoló cikk a külhoni utazásról. A pályázat megvalósulásának képi és szöveges bemutatása folyamatos volt az intézmény közösségi médiás (Facebook) felületén.

Pusztaszabolcs, 2022. 07.18. Nagy Tímea

 projektvezető